CELEX: 62020TN0747
Language: da
Date: 2020-12-18 00:00:00
Title: Sag T-747/20: Sag anlagt den 18. december 2020 — EOC Belgium mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/56
            
         
      Sag anlagt den 18. december 2020 — EOC Belgium mod Kommissionen
      (Sag T-747/20)
      (2021/C 53/72)
      Processprog: fransk
      
         Parter
      
      
         Sagsøger: EOC Belgium (Oudenaarde, Belgien) (ved advokaterne Y. Melin og B. Vigneron)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 1, stk. 4, i Kommissionens gennemførelsesforordning (EU) 2020/1336 af 25. september 2020 om indførelse af endelig antidumpingtold på importen af visse former for polyvinylalkohol med oprindelse i Folkerepublikken Kina annulleres i henhold til artikel 263 TEUF, for så vidt som Europa-Kommissionen har tilsidesat artikel 9, stk. 5, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union, idet der på en diskriminerende måde er indført en antidumpingtold gennem indrømmelse af en fritagelse på grundlag af toldproceduren for særligt anvendelsesformål.
               
            
                  —
               
               
                  Europa-Kommissionen og eventuelle intervenienter, der indtræder til støtte for Kommissionens påstande, tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet fremsat et enkelt anbringende, som i det væsentlige er identisk eller lig med det anbringende, som er fremsat i sag T-746/20, Grünig mod Kommissionen.